				|

		52013PC0507

			Návrh NARIADENIE RADY, ktorým sa na rybársky hospodársky rok 2013/14 stanovujú rybolovné možnosti pre sardelu európsku v Biskajskom zálive /* COM/2013/0507 final - 2013/0236 (NLE) */

			   	DÔVODOVÁ SPRÁVA
1.           KONTEXT NÁVRHU
Nariadenia Rady o rybolovných možnostiach
prijímané v druhom polroku každého roku už nezahŕňajú TAC
sardely európskej v Biskajskom zálive z dôvodu rozličných
ročných cyklov vyplývajúcich z biologických vlastností tejto populácie
a so zreteľom na vedecké odporúčania. TAC sardely európskej je
potrebné stanoviť každý rok približne v júli.
Prostredníctvom nariadenia Rady (ES)
č. 694/2012 Rada stanovila pre rybolov zameraný na túto populáciu TAC
uplatniteľný od 1. júla 2012 do 30. júna 2013. Teraz je potrebné
stanoviť TAC a jeho pridelenie dotknutým členským štátom na
nasledujúcich 12 mesiacov.
2.           VÝSLEDKY KONZULTÁCIÍ SO
ZAINTERESOVANÝMI STRANAMI A POSÚDENÍ VPLYVU
So zreteľom na ciele spoločnej
rybárskej politiky, ktoré sa stanovujú v nariadení Rady (ES)
č. 2371/2002 z 20. decembra 2002 o ochrane
a trvalo udržateľnom využívaní zdrojov rybného hospodárstva
v rámci spoločnej politiky v oblasti rybolovu, by sa rybolovné
možnosti mali stanovovať na základe dostupného vedeckého odporúčania,
pričom by sa mali vziať do úvahy biologické a sociálnoekonomické
hľadiská a malo by sa zaistiť spravodlivé zaobchádzanie
s jednotlivými sektormi rybolovu.
Odporúčanie Vedeckého, technického
a hospodárskeho výboru pre rybné hospodárstvo (STECF) z júla 2013
týkajúce sa populácie sardely európskej v Biskajskom zálive vychádza
z rybárskeho hospodárskeho roku v období od 1. júla 2013 do
30. júna 2014.
V odporúčaní STECF sa odhaduje, že
biomasa neresiacej sa populácie predstavuje približne 56 055 ton. So
zreteľom na návrh Komisie z 29. júla 2009 na nariadenie, ktorým
sa ustanovuje dlhodobý plán pre zásobu sardely v Biskajskom zálive
a na ňu zameraný rybolov[1],
a vzhľadom na to, že posúdenie vplyvu k tomuto návrhu sa zakladá
na najnovšom posúdení vplyvu rozhodnutí o rybolovných možnostiach
v súvislosti s touto populáciou, nariadenie EÚ č. 694/2012
určilo TAC pre túto populáciu v súlade s pravidlom lovu
stanoveným v uvedenom návrhu.
V roku 2013 bola revidovaná metodika
a biologické parametre používané Medzinárodnou radou pre výskum mora
(ICES) na posudzovanie stavu populácie sardely európskej. Vo svetle týchto
nových vedeckých informácií môže byť vhodné v blízkej budúcnosti
nielen revidovať súčasné pravidlo lovu stanovené v návrhu Komisie
z 29. júla 2009, ale aj prehodnotiť ostatné riadiace opatrenia
v oblasti rybolovu. V tomto prípade môžu byť navrhnuté
zodpovedajúce zmeny. Kým sa vykoná takáto revízia, je vhodné
pokračovať v uplatňovaní súčasného pravidla lovu,
keďže sa osvedčilo ako preventívne opatrenie, ale aj preto, že
zaručuje predvídateľnosť úlovku a stabilitu odvetvia
rybolovu. Príslušná regionálna poradná rada (Regionálna poradná rada pre
juhozápadné vody) sledovala tento vedecký vývoj a z neformálnych
konzultácií medzi jej členmi vyplynulo, že s týmto prístupom
súhlasia. Regionálna poradná rada bude zapojená do nadchádzajúcich prác pri
prehodnocovaní pravidla kontroly lovu a akýchkoľvek ďalších
riadiacich predpisov (ako je napr. regulačné obdobie), ktoré Komisia
uskutoční prostredníctvom svojich vedeckých poradných orgánov.
Preto by sa TAC
na rybársky hospodársky rok od 1. júla 2013 do 30. júna 2014 mal
v súlade s pravidlom lovu stanoveným v uvedenom návrhu
stanoviť na 17 100 ton.
Od Rady sa požaduje, aby v najkratšom
možnom čase prijala tento návrh s cieľom umožniť rybárom
plánovanie činností na ďalší rybársky hospodársky rok.
2013/0236 (NLE)
Návrh
NARIADENIE RADY,
ktorým sa na rybársky hospodársky rok 2013/14
stanovujú rybolovné možnosti pre sardelu európsku v Biskajskom zálive
RADA EURÓPSKEJ ÚNIE,
so zreteľom na Zmluvu o fungovaní
Európskej únie, a najmä na jej článok 43 ods. 3,
so zreteľom na návrh Európskej komisie,
keďže:
(1)       Povinnosťou Rady je
stanoviť rybolovné možnosti podľa rybolovných oblastí alebo skupín
rybolovných oblastí. Tieto rybolovné možnosti by sa medzi členské štáty
mali rozdeliť tak, aby sa zabezpečila relatívna stabilita rybolovných
činností každého členského štátu v prípade všetkých populácií
alebo skupín populácií, a mali by sa riadne zohľadniť ciele
spoločnej rybárskej politiky stanovené v nariadení Rady (ES)
č. 2371/2002 z 20. decembra 2002 o ochrane
a trvalo udržateľnom využívaní zdrojov rybného hospodárstva
v rámci spoločnej politiky v oblasti rybolovu[2].
(2)       Na účely
udržateľného riadenia populácií a zjednodušenia je vhodnejšie
stanoviť TAC a kvóty jednotlivých členských štátov pre populáciu
sardely európskej v Biskajskom zálive (podoblasť VIII podľa
ICES) na ročné obdobie riadenia od 1. júla do 30. júna
nasledujúceho roku, než na obdobie riadenia v kalendárnom roku. Na rybolov
by sa však aj naďalej mali vzťahovať všeobecné ustanovenia
nariadenia (EÚ) č. 39/2013[3]
týkajúce sa podmienok využívania kvót.
(3)       TAC sardely európskej
v Biskajskom zálive na rybársky hospodársky rok 2013/14 by sa mal
stanoviť na základe dostupných vedeckých odporúčaní, pričom by
sa mali vziať do úvahy biologické a sociálnoekonomické hľadiská
a malo by sa zaistiť spravodlivé zaobchádzanie s jednotlivými
sektormi rybolovu.
(4)       S cieľom
stanoviť viacročné riadenie pre populáciu sardely európskej
v Biskajskom zálive Komisia 29. júla 2009 predložila návrh
nariadenia, ktorým sa ustanovuje dlhodobý plán pre zásobu sardely
v Biskajskom zálive a na ňu zameraný rybolov. Vzhľadom na
to, že posúdenie vplyvu, z ktorého návrh vychádza, predstavuje najnovšie
posúdenie vplyvu rozhodnutí týkajúcich sa riadenia tejto populácie, je vhodné
určiť TAC pre sardelu európsku v Biskajskom zálive
zodpovedajúcim spôsobom. V odporúčaní, ktoré Vedecký, technický
a hospodársky výbor pre rybné hospodárstvo (STECF) vydal v júli 2013,
sa odhaduje, že biomasa neresiacej sa populácie predstavuje približne
56 055 ton. TAC na rybársky hospodársky rok, ktorý trvá od 1. júla
2013 do 30. júna 2014, by sa preto mal stanoviť na 17 100 ton.
(5)       V súlade
s článkom 2 nariadenia Rady (ES) č. 847/96 zo 6. mája
1996, ktorým sa zavádzajú dodatočné podmienky pre riadenie celkových
prípustných úlovkov (TAC) a kvót presahujúce rok[4], je potrebné stanoviť, do
akej miery podlieha populácia sardely európskej v Biskajskom zálive
opatreniam stanoveným v uvedenom nariadení.
(6)       Vzhľadom na
začiatok rybárskeho hospodárskeho roku 2013/14 a na účely
podávania ročných hlásení o úlovkoch by toto nariadenie malo
nadobudnúť účinnosť ihneď a uplatňovať sa od
1. júla 2013,
PRIJALA TOTO NARIADENIE:
Článok 1
Rybolovné možnosti pre sardelu európsku
v Biskajskom zálive
1.           Celkový povolený výlov (TAC)
a jeho rozdelenie medzi členské štáty na rybársky hospodársky rok
v období od 1. júla 2013 do 30. júna 2014, pokiaľ ide
o populáciu sardely európskej v podoblasti VIII podľa ICES v zmysle
vymedzenia v nariadení Európskeho parlamentu a Rady (ES)
č. 218/2009[5],
je takýto (v tonách živej hmotnosti):
 Druh: || sardela európska Engraulis encrasicolus || Zóna ICES: || VIII (ANE/08.)
 Španielsko || 15 390 ||   || Analytický TAC
 Francúzsko || 1 710 ||
 EÚ || 17 100 ||
   ||   ||
 TAC || 17 100 ||
2.           Pridelenie rybolovných
možností, ako sa stanovuje v odseku 1, a ich využívanie podlieha
podmienkam stanoveným v článkoch 8 a 10 nariadenia (EÚ)
č. 39/2013.
3.           Populácia uvedená
v odseku 1 sa na účely nariadenia (ES) č. 847/96 považuje
za predmet analytického TAC. Uplatňujú sa odseky 2 a 3 článku 3
a článok 4 uvedeného nariadenia.
Článok 2
Zasielanie údajov
Pri predkladaní údajov Komisii
o vyložených množstvách sardely európskej, ktoré boli ulovené
v podoblasti VIII podľa ICES, podľa článkov 33 a 34
nariadenia Rady (ES) č. 1224/2009[6]
členské štáty použijú kód populácie „ANE/08.“.
Článok 3
Toto nariadenie nadobúda účinnosť
dňom nasledujúcim po jeho uverejnení v Úradnom vestníku Európskej
únie.
Uplatňuje sa od 1. júla
2013.
Toto nariadenie je záväzné
v celom rozsahu a priamo uplatniteľné vo všetkých členských
štátoch.
V Bruseli
                                                                       Za
Radu
                                                                       predseda
[1]               KOM(2009) 399 v konečnom znení.
[2]               Ú. v. ES L 358, 31.12.2002, s. 59.
[3]               Nariadenie Rady (EÚ) č. 39/2013 z 21.
januára 2013, ktorým sa pre plavidlá EÚ stanovujú na rok 2013 rybolovné
možnosti pre určité populácie rýb a skupiny populácií rýb, ktoré nie
sú predmetom medzinárodných rokovaní alebo dohôd (Ú. v. EÚ L 23,
25.1.2012, s. 1).
[4]               Ú. v. ES L 115, 9.5.1996, s. 3.
[5]               Nariadenie Európskeho parlamentu a Rady (ES)
č. 218/2009 z 11. marca 2009 o predkladaní štatistík
nominálneho úlovku členských štátov vykonávajúcich rybolov
v severovýchodnom Atlantiku (Ú. v. EÚ L 87, 31.3.2009,
s. 70).
[6]               Nariadenie Rady (ES) č. 1224/2009
z 20. novembra 2009, ktorým sa zriaďuje systém kontroly
Spoločenstva na zabezpečenie dodržiavania pravidiel spoločnej
politiky v oblasti rybného hospodárstva a ktorým sa menia
a dopĺňajú nariadenia (ES) č. 847/96, (ES)
č. 2371/2002, (ES) č. 811/2004, (ES) č. 768/2005,
(ES) č. 2115/2005, (ES) č. 2166/2005, (ES)
č. 388/2006, (ES) č. 509/2007, (ES) č. 676/2007,
(ES) č. 1098/2007, (ES) č. 1300/2008, (ES)
č. 1342/2008 a ktorým sa zrušujú nariadenia (EHS)
č. 2847/93, (ES) č. 1627/94 a (ES)
č. 1966/2006 (Ú. v. EÚ L 343, 22.12.2009, s. 1).


				|

		52014PC0585

			Návrh NARIADENIE EURÓPSKEHO PARLAMENTU A RADY o colnom zaobchádzaní s tovarom s pôvodom z Ekvádoru /* COM/2014/0585 final - 2014/0287 (COD) */

			   	DÔVODOVÁ SPRÁVA
1.           KONTEXT NÁVRHU
Dňa 17. júla 2014 boli uzatvorené
rokovania s Ekvádorom o jeho pristúpení k obchodnej dohode medzi
EÚ na jednej strane a Kolumbiou a Peru na strane druhej. Na základe
týchto rokovaní bol […] parafovaný protokol o pristúpení Ekvádoru k uvedenej
dohode (ďalej len „protokol o pristúpení“).
S cieľom zabrániť zbytočnému
narušeniu obchodu v období pre ukončením postupov potrebných na
schválenie a uplatňovanie protokolu o pristúpení je potrebné
zabezpečiť, aby sa colné sadzby uplatňované v deň
parafovania dohody nezvýšili, ako aj, aby na výrobky s pôvodom v Ekvádore
nebolo zavedené žiadne nové clo. Na tento účel sa v navrhovanom
nariadení stanovuje zachovanie úrovne colných sadzieb, ktoré boli
uplatniteľné na Ekvádor v deň parafovania protokolu o pristúpení.
Toto nariadenie sa bude uplatňovať
od 1. januára 2015, a to do šiestich mesiacov po nadobudnutí
platnosti protokolu o pristúpení (resp. po začatí jeho predbežného
vykonávania), alebo do 31. decembra 2016, podľa toho, čo nastane
skôr. Toto obdobie je potrebné poskytnúť, aby bol dostatok času na
vykonanie všetkých potrebných vnútorných postupov v EÚ, ale aj v Ekvádore,
ktoré sú nevyhnutné v súvislosti s uplatňovaním protokolu
o pristúpení. K ďalším oneskoreniam môže dôjsť v súvislosti
s tým, že je nutné uskutočniť konzultácie s Kolumbiou
a Peru, ktoré musia schváliť protokol o pristúpení ešte pred
tým, ako Komisie prijme rozhodnutie o návrhu rozhodnutia Rady o podpísaní
a predbežnom vykonávaní protokolu o pristúpení, a o rozhodnutí
o jeho uzatvorení. Prípadné šesťmesačné prekrývanie
účinnosti tohto nariadenia a protokolu o pristúpení sa považuje
za potrebné, aby sa hospodárskym subjektom umožnilo prispôsobiť sa novým
colným postupom.
2.           VÝSLEDKY KONZULTÁCIÍ SO
ZAINTERESOVANÝMI STRANAMI A POSÚDENÍ VPLYVU
Neuplatňuje sa.
3.           PRÁVNE PRVKY NÁVRHU
Právnym základom tohto návrhu nariadenia
je článok 207 ods. 2 Zmluvy o fungovaní Európskej únie.
4.           VPLYV NA ROZPOČET
Navrhované nariadenie zachováva
súčasný režim prístupu na trh a v tomto zmysle nemá žiadny
dodatočný finančný dosah na rozpočet EÚ. Ak by sa
neuplatňovalo, znamenalo by to potenciálne zvýšenie výberu colných príjmov.
Výšku tohto výberu colných príjmov je
ťažké odhadnúť, ale išlo by v každom prípade o relatívne
malú sumu. Úspory Ekvádoru na cle v dôsledku súčasného režimu
prístupu na trh, ktorý sa 1. januára 2015 skončí, sú v rozmedzí
215 milióna EUR (na základe údajov o obchode za rok 2013). Ekvádorský
vývoz do EÚ je vysoko koncentrovaný a 95 % z týchto úspor
vyplýva v podstate z vývozu 5 skupín výrobkov s priemerným clom
16 %. Preto uplatňovaním ciel erga omnes na tieto výrobky by
sa výrazne znížil ich vývoz do EÚ, čo by znamenalo ďalšie zníženie
skutočného vplyvu na rozpočet EÚ.
2014/0287 (COD)
Návrh
NARIADENIE EURÓPSKEHO PARLAMENTU A RADY
o colnom zaobchádzaní s tovarom s pôvodom
z Ekvádoru
EURÓPSKY PARLAMENT A RADA
EURÓPSKEJ ÚNIE,
so zreteľom na Zmluvu o fungovaní
Európskej únie, a najmä na jej článok 207 ods. 2,
so zreteľom na návrh Európskej komisie,
po postúpení návrhu legislatívneho aktu
národným parlamentom,
konajúc v súlade s riadnym
legislatívnym postupom,
keďže:
(1)       V dohode o obchode medzi
Európskou úniou a jej členskými štátmi na jednej strane a Kolumbiou
a Peru na strane druhej (ďalej len „dohoda“), podpísanej 26. júna
2012, sa v článku 329 stanovuje, že je možné, aby k tejto dohode
pristúpili aj ďalšie členské krajiny Andského spoločenstva.
(2)       Na základe žiadosti Ekvádoru
o obnovenie rokovaní s Úniou, aby sa Ekvádor mohol stať zmluvnou
stranou dohody, sa v priebehu roku 2014 uskutočnili rokovania medzi
Úniou a Ekvádorom. Na základe týchto rokovaní bol […] parafovaný protokol
o pristúpení Ekvádoru k uvedenej dohode (ďalej len „protokol
o pristúpení“).
(3)       V nadväznosti na parafovanie
protokolu o pristúpení je potrebné v záujme vytvorenia zóny
voľného obchodu zabezpečiť predbežný recipročný
mechanizmus, aby sa zabránilo zbytočnému narušeniu obchodu. Z tohto
dôvodu sa od 1. januára 2015 nesmie clo, ktoré sa uplatňovalo v deň
parafovania protokolu o pristúpení na výrobky s pôvodom v Ekvádore,
zvýšiť, a ani sa nesmie na tieto výrobky zaviesť nové clo.
(4)       Na tento účel sa v navrhovanom
nariadení stanovuje zachovanie úrovne colných sadzieb, ktoré boli
uplatniteľné v Ekvádore v deň parafovania protokolu o pristúpení.
(5)       Týmto opatrením nie sú
dotknuté opatrenia prijaté na základe nariadení Rady (ES) č. 597/2009[1], 1225/2009[2] a 260/2009[3].
(6)       Podmienkou uplatňovania
colného zaobchádzania poskytnutého podľa tohto nariadenia je, že Ekvádor
sa musí zdržať zavedenia nových ciel alebo platieb s rovnocenným
účinkom a nových množstvových obmedzení alebo opatrení, ktoré majú
rovnocenný účinok, pokiaľ ide o dovoz pochádzajúci z Únie,
alebo zvýšenia existujúcich úrovní ciel alebo platieb, prípadne zavedenia
akýchkoľvek ďalších obmedzení odo [dňa parafovania protokolu
o pristúpení].
(7)       S cieľom
zabezpečiť, aby Ekvádor ďalej dodržiaval hlavné medzinárodné
dohovory o ľudských a pracovných právach, ochrane životného
prostredia a dobrej správe vecí verejných, by malo uplatňovanie tohto
opatrenia podliehať plynulému a účinnému vykonávaniu týchto
dohovorov.
(8)       Aby sa predišlo riziku
podvodu, mal by byť nárok na využívanie výhod vyplývajúcich z colného
zaobchádzania stanoveného týmto nariadením podmienený tým, že Ekvádor bude
dodržiavať príslušné pravidlá pôvodu výrobkov a súvisiace postupy.
(9)       Je potrebné stanoviť
uplatňovanie ciel Spoločného colného sadzobníka na všetky výrobky
s pôvodom v Ekvádore, ktoré spôsobujú, alebo hrozí, že spôsobia
závažné ťažkosti výrobcom z Únie, ktorí vyrábajú nepriamo alebo
priamo konkurujúce výrobky, a to na základe prešetrenia zo strany Komisie.
(10)     V prípade nesplnenia niektorej
z podmienok stanovených v tomto nariadení by sa mali preniesť na
Komisiu vykonávacie právomoci, aby mohla úplne alebo čiastočne
dočasne pozastaviť colné zaobchádzanie stanovené v tejto dohode.
Tieto právomoci by sa mali vykonávať v súlade s nariadením (EÚ) č. 182/2011
Európskeho parlamentu a Rady[4].
(11)     Toto nariadenie sa má
uplatňovať do šiestich mesiacov po dátume nadobudnutia platnosti alebo
dátume predbežného vykonávania príslušných ustanovení protokolu o pristúpení,
a to najneskôr do 31. decembra 2016,
PRIJALI TOTO NARIADENIE:
Článok 1
Vymedzenie pojmov
Na účely tohto nariadenia sa uplatňujú tieto vymedzenia
pojmov:
a)           „colné zaobchádzanie“ je sadzba cla
a zaobchádzanie uplatňované na tovar s pôvodom v Ekvádore,
ako je stanovené v článku 2;
b)           „clá podľa Spoločného
colného sadzobníka“ sú clá bližšie určené v druhej časti prílohy
I k nariadeniu Rady (EHS) č. 2658/87[5], okrem tých ciel, ktoré
sú stanovené v rámci colných kvót;
c)           „výrobok(-y) s pôvodom v Ekvádore“
je výrobok, resp. sú výrobky, ktoré spĺňajú požiadavky na pôvod
podľa hlavy II, kapitoly 2 nariadenia Rady (EHS) č. 2913/92[6] a v závislosti
od požadovaného colného zaobchádzania aj podľa ustanovení
článku 2 hlavy IV kapitoly 1 alebo oddielu 1 kapitoly 2 nariadenia
Komisie (EHS) č. 2454/93[7].
Článok 2
Colné
zaobchádzanie
1.           Clá
uplatňované na produkty s pôvodom v Ekvádore [dátum parafovania
protokolu] sa nesmú zvýšiť; takisto sa na tieto výrobky nesmú zaviesť
žiadne nové clá.
2.           Colné zaobchádzanie stanovené
v odseku 1 sa uplatňuje bez toho, aby boli dotknuté akékoľvek
opatrenia prijaté podľa nariadení (ES) č. 597/2009, 1225/2009
a 260/2009.
Článok 3
Podmienky nároku na
colné zaobchádzanie
Nárok na získanie výhod plynúcich z colného zaobchádzania
vymedzeného v článku 2 je podmienený:
a)           dodržiavaním pravidiel pôvodu
uvedených v článku 1 písm. c) a súvisiacich postupov,
a v príslušných prípadoch aj ustanovení o účinnej
administratívnej spolupráci uplatniteľných ku [dátum parafovania protokolu
o pristúpení];
b)           tým, že sa Ekvádor zdrží zavedenia
nových ciel alebo poplatkov s rovnocenným účinkom alebo nových
množstvových obmedzení alebo opatrení s rovnocenným účinkom na dovoz
s pôvodom v Únii, alebo zvýšenia existujúcich ciel alebo poplatkov
alebo zavedenia akýchkoľvek iných obmedzení odo dňa nadobudnutia
účinnosti tohto nariadenia;
c)           pokračovaním procesu
ratifikácie a účinného vykonávania dohôd, dohovorov a protokolov
uvedených v prílohe k tomuto nariadeniu zo strany Ekvádoru,
bezvýhradným prijatím požiadaviek na predkladanie správ, ako aj požiadaviek na
pravidelné monitorovanie a preskúmavanie záznamov o vykonávaní
v súlade s ustanoveniami stanovenými v dohodách, dohovoroch
a protokoloch, ktoré Ekvádor ratifikoval;
d)           spoluprácou s Európskou
komisiou a poskytovaním všetkých informácií potrebných na hodnotenie
dodržiavania požiadaviek uvedených v písm. c) zo strany Ekvádoru;
e)           tým, že Ekvádor bude vyvíjať
nepretržité úsilie v záujme podpísania a ratifikácie protokolu
o pristúpení k Dohode o obchode medzi Európskou úniou a jej
členskými štátmi na jednej strane a Kolumbiou a Peru na strane
druhej.
Článok 4
Dočasné
pozastavenie
Ak Komisia zistí, že existujú dostatočné dôkazy o nedodržiavaní
podmienok stanovených v článku 3, môže prijať vykonávacie
akty s cieľom dočasne pozastaviť colné zaobchádzanie,
a to pokiaľ ide o všetky, resp. niektoré výrobky s pôvodom
v Ekvádore. Uvedené vykonávacie akty sa prijmú v súlade s postupom
preskúmania uvedeným v článku 6 ods. 2.
Článok 5
Ochranná doložka
Ak sa výrobok s pôvodom v Ekvádore
dováža v objemoch a/alebo za ceny, ktoré spôsobujú, alebo hrozí, že
spôsobia závažné ťažkosti výrobcom z Únie, ktorí vyrábajú nepriamo
alebo priamo konkurujúce výrobky, môžu sa na tento výrobok obnoviť clá
podľa Spoločného colného sadzobníka, a to v súlade s procesnými
pravidlami stanovenými v nariadení Európskeho parlamentu a Rady (EÚ) č. 19/2013[8], ktoré sa
uplatňujú mutatis mutandis.
Článok 6
Postup
výboru
1.           Na účely vykonávania
článku 4 tohto nariadenia Komisii pomáha Výbor pre colný kódex
zriadený článkom 248a nariadenia Rady (EHS) č. 2913/92.
Uvedený výbor je výborom v zmysle nariadenia (EÚ) č. 182/2011.
2.           Ak sa odkazuje sa na tento
odsek, uplatňuje sa článok 5 nariadenia (EÚ) č. 182/2011.
Článok 7
Nadobudnutie
účinnosti, uplatňovanie a skončenie uplatňovania
1.           Toto nariadenie nadobúda
účinnosť dňom nasledujúcim po jeho uverejnení v Úradnom
vestníku Európskej únie.
2.           Toto nariadenie sa
uplatňuje od 1. januára 2015.
3.           Toto nariadenie sa prestane
uplatňovať šesť mesiacov po nadobudnutí platnosti protokolu
o pristúpení, resp. po začatí jeho predbežného vykonávania, alebo 31. decembra
2016, podľa toho, čo nastane skôr. V prípade, že sa toto
nariadenie prestane uplatňovať pred 31. decembrom 2016, Komisia
uverejní oznámenie v Úradnom vestníku Európskej únie.
Toto nariadenie je záväzné v celom
rozsahu a priamo uplatniteľné vo všetkých členských štátoch.
V Bruseli
Za Európsky parlament                                 Za
Radu
Predseda                                                        predseda
[1]               Nariadenie Rady (ES) č. 597/2009 z 11. júna
2009 o ochrane pred subvencovanými dovozmi z krajín, ktoré nie sú
členmi Európskeho spoločenstva (Ú. v. ES L 188,
18.7.2009, s. 93).
[2]               Nariadenie Rady (ES) č. 1225/2009 z 30. novembra
2009 o ochrane pred dumpingovými dovozmi z krajín, ktoré nie sú
členmi Európskeho spoločenstva (Ú. v. EÚ L 343, 22.12.2009, s. 51).
[3]               Nariadenie Rady (ES) č. 260/2009 z 26. februára
2009 o spoločných pravidlách na dovozy (Ú. v. EÚ L 84,
31.3.2009, s. 1).
[4]               Nariadenie (EÚ) č. 182/2011 Európskeho parlamentu
a Rady zo 16. februára 2011, ktorým sa ustanovujú pravidlá a všeobecné
zásady mechanizmu, na základe ktorého členské štáty kontrolujú vykonávanie
vykonávacích právomocí Komisie (Ú. v. EÚ L 55, 28.2.2011,
s. 13).
[5]               Nariadenie Rady (EHS) č. 2658/87 z 23. júla
1987 o colnej a štatistickej nomenklatúre a o Spoločnom
colnom sadzobníku (Ú. v. ES L 256, 7.9.1987, s. 1).
[6]               Nariadenie Rady (EHS) č. 2913/92 z 12. októbra
1992, ktorým sa ustanovuje Colný kódex Spoločenstva (Ú. v. ES L 302,
19.10.1992, s. 1).
[7]               Nariadenie Komisie (EHS) č. 2454/93 z 2. júla
1993, ktorým sa vykonáva nariadenie Rady (EHS) č. 2913/92, ktorým sa
ustanovuje Colný kódex Spoločenstva (Ú. v. ES L 253, 11.10.1993, s. 1).
[8]               Nariadenie Európskeho parlamentu a Rady (EÚ) č. 19/2013
z 15. januára 2013, ktorým sa vykonáva bilaterálna ochranná doložka
a stabilizačný mechanizmus v súvislosti s banánmi,
stanovené v Dohode o obchode medzi Európskou úniou a jej
členskými štátmi na jednej strane a Kolumbiou a Peru na strane
druhej (Ú. v. EÚ L 17, 19.1.2013, s. 1).
PRÍLOHA
Dohody,
dohovory a protokoly uvádzané v článku 3 písm. c)
Základné
dohovory OSN a MOP v oblasti ľudských a pracovných práv
1.           Dohovor o zabránení a
trestaní zločinu genocídia (1948)
2.           Medzinárodný dohovor o
odstránení všetkých foriem rasovej diskriminácie (1965)
3.           Medzinárodný pakt o
občianskych a politických právach (1966)
4.           Medzinárodný pakt o
hospodárskych, sociálnych a kultúrnych právach (1966)
5.           Dohovor o odstránení všetkých
foriem diskriminácie žien (1979)
6.           Dohovor proti mučeniu a
inému krutému, neľudskému alebo ponižujúcemu zaobchádzaniu alebo trestaniu
(1984)
7.           Dohovor o právach
dieťaťa (1989)
8.           Dohovor o nútenej alebo
povinnej práci (č. 29) (1989)
9.           Dohovor o slobode združovania
a ochrane práva odborovo sa organizovať (č. 87) (1948)
10.         Dohovor o vykonávaní zásad
práva organizovať sa a kolektívne vyjednávať (č. 98) (1949)
11.         Dohovor o rovnakom
odmeňovaní pracujúcich mužov a žien za prácu rovnakej hodnoty (č.
100) (1951)
12.         Dohovor o zrušení nútenej
práce (č. 105) (1957)
13.         Dohovor o diskriminácii
zamestnaní a povolaní (č. 111) (1958)
14.         Dohovor o minimálnom veku
na prijatie do zamestnania (č. 138) (1973)
15.         Dohovor o zákaze
a o okamžitých opatreniach na odstránenie najhorších foriem detskej
práce (č. 182) (1999)
Dohovory
súvisiace so zásadami týkajúcimi sa životného prostredia a správy vecí
verejných
16.         Dohovor o medzinárodnom
obchode s ohrozenými druhmi voľne žijúcich živočíchov a rastlín
(1973)
17.         Montrealský protokol o
látkach, ktoré porušujú ozónovú vrstvu (1987)
18.         Bazilejský dohovor o riadení
pohybov nebezpečných odpadov cez hranice štátov a ich zneškodňovaní
(1989)
19.         Dohovor o biologickej
diverzite (1992)
20.         Rámcový dohovor Organizácie
Spojených národov o zmene klímy (1992)
21.         Kartagenský protokol o biologickej
bezpečnosti k Dohovoru o biologickej diverzite (2000)
22.         Štokholmský dohovor o
perzistentných organických látkach (2001)
23.         Kjótsky protokol k Rámcovému
dohovoru Organizácie Spojených národov o zmene klímy (1998)
24.         Jednotný dohovor Organizácie
Spojených národov o omamných látkach (1961)
25.         Dohovor Organizácie Spojených
národov o psychotropných látkach (1971)
26.         Dohovor Organizácie Spojených
národov proti nedovolenému obchodu s omamnými a psychotropnými
látkami (1988)
27.         Dohovor Organizácie Spojených
národov o boji proti korupcii (2004)


				|

		52015PC0046

			Návrh NARIADENIE EURÓPSKEHO PARLAMENTU A RADY, ktorým sa mení nariadenie Európskeho parlamentu a Rady (EÚ) č. 1304/2013 o Európskom sociálnom fonde, pokiaľ ide o zvýšenie počiatočnej sumy zálohových platieb vyplatených pre operačné programy podporované z iniciatívy na podporu zamestnanosti mladých ľudí /* COM/2015/046 final - 2015/0026 (COD) */

			   	DÔVODOVÁ SPRÁVA
1.           KONTEXT NÁVRHU
Poskytnúť „nový impulz pre zamestnanosť, rast
a investície“ je jednou z hlavných priorít novej Komisie. Komisia sa vo svojom
pracovnom programe na rok 2015 zaviazala, že bude prijímať iniciatívy na
podporu začlenenia a zamestnateľnosti na trhu práce vrátane opatrení
na podporu členských štátov pri začleňovaní mladých ľudí do pracovného
procesu. Predložený návrh týkajúci sa iniciatívy na podporu zamestnanosti
mladých ľudí je jedným zo spôsobov, ako bezodkladne riešiť túto prioritu.
Iniciatíva na podporu zamestnanosti mladých
ľudí (YEI) bola prijatá v nadväznosti na výzvu Európskej rady na vysokej
politickej úrovni z februára 2013 na riešenie nebývalých úrovní nezamestnanosti
mladých ľudí v určitých regiónoch Európskej únie (EÚ), ktoré čelia nesmierne
zložitej situácii. Na zasadnutí Rady vo februári 2013 a v následných záveroch
Rady sa opätovne zdôraznilo, že najvyššia priorita by sa mala venovať podpore
zamestnanosti mladých ľudí. Európska rada vyzvala, aby sa mobilizoval rozpočet
EÚ na podporu úsilia členských štátov v boji proti tomuto trendu. Cieľom
iniciatívy na podporu zamestnanosti mladých ľudí je poskytnúť dodatočné
finančné prostriedky na podporu zamestnanosti mladých ľudí v regiónoch, ktoré
sú najviac postihnuté nezamestnanosťou mladých ľudí, a to aj prostredníctvom
vykonávania odporúčania Rady o zavedení záruky pre mladých ľudí. Podpora
poskytovaná v rámci iniciatívy na podporu zamestnanosti mladých ľudí môže
byť priamo zameraná iba na mladých ľudí, ktorí nie sú zamestnaní, ani nie sú v
procese vzdelávania alebo odbornej prípravy, a na rozdiel od Európskeho
sociálneho fondu (ESF) sa nemôže uplatňovať na systémy a štruktúry. Iniciatíva
na podporu zamestnanosti mladých ľudí je začlenená do programovania ESF a
opatrenia týkajúce sa programovania môžu mať podobu konkrétne zameraného
operačného programu, konkrétne zameranej prioritnej osi v rámci operačného
programu alebo časti jednej alebo viacerých prioritných osí.
Vzhľadom na naliehavosť situácie, pokiaľ ide o
nezamestnanosť mladých ľudí, Komisia už na začiatku navrhla osobitné
ustanovenia tak, aby celková suma prostriedkov pridelených na iniciatívu na
podporu zamestnanosti mladých ľudí bola vyčlenená (prednostne pridelená) počas
prvých dvoch rokov programového obdobia 2014 – 2020 s cieľom umožniť rýchlu
a výraznú mobilizáciu opatrení týkajúcich sa mládeže a dosiahnutie
okamžitých výsledkov. Operácie v rámci iniciatívy na podporu zamestnanosti
mladých ľudí sa preto musia vykonať v zásade do konca roka 2018, a nie do
konca roka 2023, ako je to v prípade iných operácií podporovaných z európskych
štrukturálnych a investičných fondov (EŠIF) vrátane Európskeho sociálneho
fondu. Okrem toho sa rozhodlo, že výdavky v rámci iniciatívy na podporu
zamestnanosti mladých ľudí sú oprávnené od 1. septembra 2013 a že nie je
potrebné žiadne dodatočné národné spolufinancovanie, pokiaľ ide o osobitné
rozpočtové prostriedky na iniciatívu na podporu zamestnanosti mladých ľudí. V
regulačnom rámci na obdobie rokov 2014 – 2020 existujú aj iné ustanovenia na
urýchlenie vykonávania iniciatívy na podporu zamestnanosti mladých ľudí.
Kratšie obdobie vykonávania iniciatívy na
podporu zamestnanosti mladých ľudí znamená, že pokrok pri vykonávaní opatrení
na mieste v prvých rokoch bude mať zásadný význam pre celkový úspech iniciatívy
pri riešení problému, ktorému čelí 7 miliónov mladých Európanov, ktorí sú bez
práce a ktorí nie sú v procese vzdelávania ani odbornej prípravy. Akékoľvek
ďalšie oneskorenie v súvislosti s vykonávaním iniciatívy na podporu zamestnanosti
mladých ľudí by mohlo ohroziť proces a opatrenia prijaté členskými štátmi na
boj proti nezamestnanosti mladých ľudí.
Napriek tomu, rok po prijatí nariadenia o ESF
a iniciatívy na podporu zamestnanosti mladých ľudí výsledky nezodpovedajú
počiatočným očakávaniam. Ani presunutie prostriedkov vyčlenených pre iniciatívu
na podporu zamestnanosti mladých ľudí na začiatočnú fázu ako také, ani iné
osobitné opatrenia týkajúce sa iniciatívy na podporu zamestnanosti mladých ľudí
neviedli k očakávanej rýchlej mobilizácii zdrojov v rámci iniciatívy na podporu
zamestnanosti mladých ľudí. Medzi hlavné zistené dôvody patria prebiehajúci
proces rokovaní o príslušných operačných programoch a zavádzanie príslušných
vykonávacích opatrení v členských štátoch, obmedzené kapacity orgánov
zodpovedných za výzvy na predkladanie projektov a rýchle spracúvanie žiadostí a
nedostatočné zálohové platby na začatie potrebných opatrení. O otázke
nedostatočného predbežného financovania diskutujú členské štáty na politickej
úrovni. Niekoľko z nich uviedlo na rôznych úrovniach, a to aj v rámci zasadnutí
Rady pre zamestnanosť, sociálnu politiku, zdravie a spotrebiteľské záležitosti
(EPSCO), ako aj v rámci bilaterálnych stretnutí s Komisiou, že čelia značným
ťažkostiam pri začatí vykonávania operácií vzhľadom na neexistenciu
dostatočných finančných prostriedkov na zálohové platby pre prijímateľov.
Pokiaľ ide o Európsky parlament, vyjadril obavy v súvislosti s pomalým
zavádzaním iniciatívy na podporu zamestnanosti mladých ľudí. Táto situácia je
obzvlášť naliehavá v členských štátoch s najvyššou mierou nezamestnanosti
mladých ľudí, pretože práve tieto členské štáty čelia väčším rozpočtovým
obmedzeniam a nedostatku finančných prostriedkov.
Komisia už prijala 28 z 34 operačných
programov na vykonávanie iniciatívy na podporu zamestnanosti mladých ľudí a
uzavrela rokovania o ďalších štyroch takýchto programoch, ktoré sa majú prijať.
Okrem toho Rada prijala v roku 2014 niekoľko odporúčaní pre jednotlivé krajiny,
v ktorých členské štáty vyzvala, aby zvýšili svoje úsilie zamerané
na znižovanie nezamestnanosti mladých ľudí. Členské štáty zavádzajú
opatrenia týkajúce sa administratívnych kapacít a vykonávania programov pre
súčasné obdobie a Komisia tento proces podporuje prostredníctvom technických
usmernení. Pokiaľ ide o okamžité opatrenia zo strany Komisie v súvislosti so
zálohovými platbami, cieľom tohto návrhu je reagovať na problémy, na ktoré
poukazujú členské štáty.
Súčasné úrovne počiatočných zálohových platieb
stanovené v nariadení o spoločných ustanoveniach sa ukázali byť nedostatočné na
to, aby sa vyplnila existujúca medzera vo financovaní, a – so zreteľom na
politický záväzok vyplývajúci z iniciatívy na podporu zamestnanosti mladých
ľudí – nepostačujúce na podporu úsilia poskytovať okamžité a rýchle opatrenia
na riešenie neprijateľne vysokej úrovne nezamestnanosti mladých ľudí v EÚ.
Súčasné úrovne počiatočných zálohových platieb vyplatených ihneď po prijatí
operačného programu zodpovedajú 1 % z príspevku Únie na daný operačný
program (alebo 1,5 % v prípade členských štátov, ktorým sa poskytuje
finančná pomoc). Okrem toho priebežné platby pre členský štát možno uskutočniť
len na základe výdavkov, ktoré už prijímateľom vznikli a boli zaplatené, čo
potvrdzuje členský štát. Priebežné platby sa používajú na úhradu výdavkov,
ktoré vznikli prijímateľom. Preto priebežné platby nie sú postačujúce na to,
aby slúžili ako zálohové platby pre prijímateľov.
Táto situácia v spojení so zvýšením počtu
mladých ľudí vystavených riziku chudoby alebo sociálneho vylúčenia si vyžaduje
zavedenie dodatočných opatrení na riešenie špecifík iniciatívy na podporu
zamestnanosti mladých ľudí. Prednostné prideľovanie zdrojov na iniciatívu
na podporu zamestnanosti mladých ľudí by sa malo podporovať mechanizmami, ktoré
môžu skutočne zabezpečiť rýchlu mobilizáciu finančných prostriedkov na operácie
počas prvých rokov programového obdobia. Predovšetkým je potrebné zabezpečiť,
aby počiatočné zálohové platby vyplatené na operačné programy na vykonávanie
iniciatívy na podporu zamestnanosti mladých ľudí boli dostatočné na
financovanie platieb pre prijímateľov a umožnili im tak spustiť a vykonávať
operácie. Na rozdiel od ostatných programov v rámci zdieľaného hospodárenia sa
iniciatíva na podporu zamestnanosti mladých ľudí podporuje osobitnými
rozpočtovými prostriedkami, ktoré sú v plnej miere financované z rozpočtu EÚ.
Osobitné rozpočtové prostriedky pre iniciatívu na podporu zamestnanosti mladých
ľudí sú teda jediným zdrojom financovania v rámci zdieľaného hospodárenia, na
ktorý sa nevzťahuje požiadavka národného spolufinancovania. Prostredníctvom
tohto návrhu sa počiatočné zálohové platby uvoľnené z osobitných rozpočtových
prostriedkov pre iniciatívu na podporu zamestnanosti mladých ľudí v roku 2015
zvýšia približne na 1 miliardu EUR. Týmto návrhom sa nijako nemenia počiatočné
zálohové platby vyplatené z ESF na operačné programy na vykonávanie
iniciatívy na podporu zamestnanosti mladých ľudí, ani počiatočné zálohové
platby, ktoré sa majú vyplatiť v roku 2016 z osobitných rozpočtových prostriedkov
vyčlenených na iniciatívu na podporu zamestnanosti mladých ľudí. Navyše tento
návrh nemá vplyv na počiatočné zálohové platby vyplácané pre iné programy
spolufinancované z iných EŠIF.
Toto zvýšenie počiatočných zálohových platieb
z osobitných rozpočtových prostriedkov pre iniciatívu na podporu zamestnanosti
mladých ľudí vyplatených na operačné programy podporované z iniciatívy na
podporu zamestnanosti mladých ľudí (bez ohľadu na formu opatrení týkajúcich sa
plánovania) sa považuje za primerané a plne v súlade s osobitnými pravidlami,
ktoré sa vzťahujú na iniciatívu na podporu zamestnanosti mladých ľudí. Okrem
toho cieľom tohto návrhu je prispôsobiť profil zálohových platieb v rámci
iniciatívy na podporu zamestnanosti mladých ľudí profilu zálohových platieb
pre programy politiky súdržnosti a umožniť tak rovnakú úroveň zálohových
platieb v súvislosti s iniciatívou na podporu zamestnanosti mladých ľudí, ako
je to bežné pri iných programoch. V tomto zmysle je cieľom návrhu zabezpečiť
rovnaké zaobchádzanie, pokiaľ ide o iniciatívu na podporu zamestnanosti mladých
ľudí a fondy politiky súdržnosti.
Okrem toho počiatočné zálohové platby by mali
členské štáty využívať iba na platby prijímateľom pri vykonávaní programu
podporovaného v rámci iniciatívy na podporu zamestnanosti mladých ľudí v súlade
s článkom 81 ods. 2 nariadenia o spoločných ustanoveniach a musia byť
príslušnému orgánu k dispozícii bez zbytočného odkladu. Aby sa zaistilo, že
prostredníctvom dodatočných zálohových platieb sa zabezpečí bezodkladné vykonávanie
iniciatívy na podporu zamestnanosti mladých ľudí, v tomto návrhu sa
v súvislosti s týmito operačnými programami predpokladá, že pokiaľ Komisii
nebudú do 12 mesiacov od nadobudnutia účinnosti tohto nariadenia predložené
žiadosti o priebežné platby, v ktorých príspevok Únie z iniciatívy na podporu
zamestnanosti mladých ľudí predstavuje minimálne 50 % dodatočnej zálohovej
platby, dodatočná zálohová platba sa bude musieť vrátiť Komisii.
Tento návrh je v súlade s politickým záväzkom
Európskej únie poskytovať okamžitú podporu, pokiaľ ide o integráciu mladých
ľudí do trhu práce.
V neposlednom rade tento návrh zvýšiť
zálohové platby členským štátom nemení už dohodnutý celkový finančný profil
finančných prostriedkov, ktoré sa prideľujú členským štátom: navrhuje sa v ňom
iba urýchliť vyplatenie rozpočtových prostriedkov, ktoré boli v rozpočte
EÚ zabezpečené pre iniciatívu na podporu zamestnanosti mladých ľudí. Týmto
návrhom sa preto zvyšuje flexibilita členských štátov, pokiaľ ide o prístup k
týmto finančným prostriedkom a ich dôkladnejšiu mobilizáciu, čím by sa uľahčila
ich implementácia a ich následné použitie na spustenie opatrení, ktoré sú
priamo zamerané na začlenenie mladých Európanov do trhu práce najmä
poskytovaním pracovných príležitostí, učňovskej prípravy a stáží.
Ak by tento návrh nebol prijatý, vykonávanie
iniciatívy na podporu zamestnanosti mladých ľudí by bolo naďalej veľmi
oneskorené – v rozpore s požiadavkou Európskej rady, aby sa bezodkladne prijali
potrebné opatrenia. V dôsledku nedostatku ľahko dostupných finančných
prostriedkov by boli vážne ohrozené rozhodujúce a veľmi potrebné politické
opatrenia na integráciu mladých ľudí do trhu práce.
V tejto súvislosti existuje naliehavá potreba
zvýšiť sumu dostupných finančných prostriedkov na začiatku programového obdobia
na operácie podporované z iniciatívy na podporu zamestnanosti mladých ľudí. Je
preto potrebné zvýšiť počiatočné zálohové platby z osobitných rozpočtových
prostriedkov pre iniciatívu na podporu zamestnanosti mladých ľudí s cieľom umožniť
rýchlejšie vykonávanie iniciatívy na podporu zamestnanosti mladých ľudí.
Navrhovaná miera zálohových platieb by mala priniesť maximálny účinok bez toho,
aby sa prekročili dostupné rozpočtové prostriedky pre iniciatívu na podporu
zamestnanosti mladých ľudí.
2.           VÝSLEDKY KONZULTÁCIÍ SO
ZAINTERESOVANÝMI STRANAMI A POSÚDENÍ VPLYVU
Neuskutočnili sa žiadne konzultácie s
externými zainteresovanými stranami.
3.           PRÁVNE PRVKY NÁVRHU
Navrhuje sa zaviesť ďalšie ustanovenie v
článku 22a nariadenia (EÚ) č. 1304/2013 týkajúce sa dodatočných
počiatočných zálohových platieb pre operačné programy podporované
z iniciatívy na podporu zamestnanosti mladých ľudí.
4.           VPLYV NA ROZPOČET
Navrhovaná zmena nemá za následok žiadne
zmeny, pokiaľ ide o ročné stropy záväzkov a platieb vo viacročnom
finančnom rámci podľa prílohy I k nariadeniu (EÚ) č. 1311/2013. Návrh je
rozpočtovo neutrálny v programovom období 2014 – 2020.
Ročné rozdelenie viazaných rozpočtových
prostriedkov pre iniciatívu na podporu zamestnanosti mladých ľudí zostáva nezmenené.
Zvýšená potreba platobných rozpočtových
prostriedkov pre dodatočné počiatočné zálohové platby iniciatívy na podporu
zamestnanosti mladých ľudí v roku 2015 bude v plnej miere krytá finančnými
prostriedkami z rozpočtu na rok 2015 určenými na osobitné rozpočtové
prostriedky pre iniciatívu na podporu zamestnanosti mladých ľudí. Vyplýva z
toho, že plánovaná zmena by nemala viesť k potenciálnemu nárastu počtu
neuhradených platieb v období rokov 2014 – 2020.
2015/0026 (COD)
Návrh
NARIADENIE EURÓPSKEHO PARLAMENTU A RADY,
ktorým sa mení nariadenie Európskeho
parlamentu a Rady (EÚ) č. 1304/2013 o Európskom sociálnom fonde,
pokiaľ ide o zvýšenie počiatočnej sumy zálohových platieb vyplatených pre
operačné programy podporované z iniciatívy na podporu zamestnanosti mladých
ľudí
EURÓPSKY PARLAMENT A RADA EURÓPSKEJ
ÚNIE,
so zreteľom na Zmluvu o fungovaní Európskej
únie, a najmä na jej článok 164,
so zreteľom na návrh Európskej komisie,
po postúpení návrhu legislatívneho aktu
národným parlamentom,
so zreteľom na stanovisko Európskeho
hospodárskeho a sociálneho výboru[1],

so zreteľom na stanovisko Výboru regiónov[2],
konajúc v súlade s riadnym legislatívnym
postupom,
keďže:
(1)       Vzhľadom na pretrvávajúce
vysoké úrovne nezamestnanosti mladých ľudí v Únii bola zriadená iniciatíva na
podporu zamestnanosti mladých ľudí (YEI) s cieľom poskytovať podporu
mladým ľuďom, ktorí nie sú zamestnaní, ani nie sú v procese vzdelávania alebo
odbornej prípravy, v najviac postihnutých regiónoch. S cieľom zabezpečiť rýchlu
reakciu v boji proti nezamestnanosti mladých ľudí v nariadení Európskeho
parlamentu a Rady (EÚ) č. 1303/2013[3]
a nariadení Európskeho parlamentu a Rady (EÚ) č. 1304/2013[4] sa stanovujú
ustanovenia, ktoré majú umožniť rýchlejšiu mobilizáciu zdrojov pridelených na
iniciatívu na podporu zamestnanosti mladých ľudí vrátane, okrem iného, viazania
všetkých zdrojov v prvých dvoch rokoch programového obdobia, možnosti prijatia
operačných programov určených na iniciatívu na podporu zamestnanosti mladých
ľudí pred tým, ako sa Komisii predloží dohoda o partnerstve, a oprávnenosti
výdavkov, ktoré boli vynaložené na operácie v rámci iniciatívy na podporu
zamestnanosti mladých ľudí od 1. septembra 2013.
(2)       Rozpočtové obmedzenia, ktorým
čelia členské štáty, a nedostatok dostupných finančných prostriedkov v
počiatočnej fáze programového obdobia mali za následok značné oneskorenia pri
vykonávaní iniciatívy na podporu zamestnanosti mladých ľudí. V nariadení (EÚ)
č. 1303/2013 sa stanovujú úrovne počiatočnej sumy zálohových platieb, ktorá
sa má vyplatiť s cieľom zabezpečiť, aby členské štáty mali prostriedky na
poskytovanie podpory prijímateľom od začiatku vykonávania operačných programov.
V rámci iniciatívy na podporu zamestnanosti mladých ľudí sa tieto sumy považujú
za nedostatočné na zabezpečenie potrebných platieb pre prijímateľov na
vykonávanie operácií.
(3)       S cieľom vyriešiť rozpočtové
obmedzenia, ktorým čelia členské štáty v počiatočnej fáze programového
obdobia, a vzhľadom na naliehavú potrebu riešiť nezamestnanosť mladých ľudí a
osobitné črty iniciatívy na podporu zamestnanosti mladých ľudí je vhodné
stanoviť ustanovenia s cieľom doplniť nariadenie (EÚ) č. 1303/2013, aby sa
zvýšila úroveň počiatočných zálohových platieb vyplatených pre operačné
programy podporované v rámci iniciatívy na podporu zamestnanosti mladých
ľudí v roku 2015. S cieľom zabezpečiť, aby mali členské štáty dostatočné
prostriedky na zabezpečenie platieb prijímateľom zodpovedným za vykonávanie
operácií zameraných na nezamestnanosť mladých ľudí, v roku 2015 by sa mala vyplatiť
suma dodatočných počiatočných zálohových platieb z osobitných rozpočtových
prostriedkov na iniciatívu na podporu zamestnanosti mladých ľudí pre operačné
programy podporované z iniciatívy na podporu zamestnanosti mladých ľudí s
cieľom doplniť sumy zálohových platieb vyplatené v súlade s nariadením (EÚ)
č. 1303/2013.
(4)       Na zabezpečenie toho, aby sa
suma dodatočných počiatočných zálohových platieb použila na okamžité
vykonávanie iniciatívy na podporu zamestnanosti mladých ľudí, malo by sa
predpokladať, že táto suma sa vracia Komisii, ak príspevok Únie
z iniciatívy na podporu zamestnanosti mladých ľudí nedosahuje
zodpovedajúcu úroveň v žiadostiach o priebežné platby predložených Komisii
do 12 mesiacov po nadobudnutí účinnosti tohto nariadenia.
(5)       Aby sa opatrenia stanovené v
tomto nariadení mohli začať rýchlo uplatňovať, malo by toto nariadenie
nadobudnúť účinnosť dňom nasledujúcim po jeho uverejnení v Úradnom
vestníku Európskej únie.
(6)       Nariadenie (EÚ) č. 1304/2013
by sa preto malo zodpovedajúcim spôsobom zmeniť,
PRIJALI TOTO NARIADENIE:
Článok 1
Do nariadenia (EÚ) č. 1304/2013 sa vkladá
tento článok 22a:
„Článok
22 a
Vyplatenie
dodatočnej zálohovej platby pre operačné programy podporované z iniciatívy
na podporu zamestnanosti mladých ľudí
1.           Okrem sumy počiatočnej
zálohovej platby vyplatenej v súlade s článkom 134 ods. 1 písm. b)
nariadenia (EÚ) č. 1303/2013 sa suma počiatočnej zálohovej platby
z osobitných rozpočtových prostriedkov pre iniciatívu na podporu
zamestnanosti mladých ľudí vyplatí v roku 2015 pre všetky operačné programy
podporované z iniciatívy na podporu zamestnanosti mladých ľudí, bez ohľadu
na formu opatrenia týkajúceho sa plánovania v súlade s článkom 18 s cieľom
zvýšiť počiatočné zálohové platby z osobitných rozpočtových prostriedkov pre
iniciatívu na podporu zamestnanosti mladých ľudí na 30 %.
2.           Na účely výpočtu dodatočnej
zálohovej platby, ktorá sa má vyplatiť podľa odseku 1, sumy vyplatené z
osobitných rozpočtových prostriedkov pre iniciatívu na podporu zamestnanosti
mladých ľudí na operačný program v súlade s článkom 134 ods. 1 písm.
b) nariadenia (EÚ) č. 1303/2013 sa odpočítajú.
3.           Ak do 12 mesiacov od
nadobudnutia účinnosti tohto nariadenia členské štáty nepredložia žiadosti o
priebežné platby, v ktorých príspevok Únie z iniciatívy na podporu
zamestnanosti mladých ľudí zodpovedá minimálne 50 % dodatočnej zálohovej
platby, vrátia Komisii celkovú sumu dodatočnej zálohovej platby vyplatenej v
súlade s odsekom 1. Príspevok z osobitných rozpočtových prostriedkov pre
iniciatívu na podporu zamestnanosti mladých ľudí na príslušný operačný program
nie je týmto vrátením dotknutý.“
Článok 2
Toto nariadenie nadobúda účinnosť dňom
nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom
rozsahu a priamo uplatniteľné vo všetkých členských štátoch.
V Bruseli
Za Európsky parlament                                                           Za
Radu
predseda                                                                                predseda
LEGISLATÍVNY FINANČNÝ VÝKAZ
1.           RÁMEC NÁVRHU/INICIATÍVY
              1.1.    Názov návrhu/iniciatívy
              1.2.    Príslušné oblasti politiky v rámci ABM/ABB
              1.3.    Druh návrhu/iniciatívy
              1.4.    Ciele
              1.5.    Dôvody návrhu/iniciatívy
              1.6.    Trvanie a finančný vplyv
              1.7.    Plánovaný spôsob (plánované spôsoby) hospodárenia
2.           OPATRENIA V OBLASTI RIADENIA

              2.1.    Opatrenia týkajúce sa kontroly a predkladania správ
              2.2.    Systémy riadenia a kontroly
              2.3.    Opatrenia na predchádzanie podvodom a
nezrovnalostiam
3.           ODHADOVANÝ FINANČNÝ VPLYV
NÁVRHU/INICIATÍVY
              3.1.    Príslušné okruhy viacročného finančného rámca a
rozpočtové riadky výdavkov
              3.2.    Odhadovaný vplyv na výdavky
              3.2.1. Zhrnutie
odhadovaného vplyvu na výdavky
              3.2.2. Odhadovaný vplyv na
operačné rozpočtové prostriedky
              3.2.3. Odhadovaný vplyv na
administratívne rozpočtové prostriedky
              3.2.4. Súlad s platným
viacročným finančným rámcom
              3.2.5. Príspevky od tretích
strán
              3.3.    Odhadovaný vplyv na príjmy
LEGISLATÍVNY
FINANČNÝ VÝKAZ
1.           RÁMEC NÁVRHU/INICIATÍVY
1.1.        Názov návrhu/iniciatívy
Návrh,
ktorým sa mení nariadenie Európskeho parlamentu a Rady (EÚ) č. 1304/2013 o
Európskom sociálnom fonde, pokiaľ ide o zvýšenie počiatočnej sumy zálohových platieb
vyplatených pre operačné programy podporované z iniciatívy na podporu
zamestnanosti mladých ľudí
1.2.        Príslušné oblasti politiky v
rámci ABM/ABB[5]

4
Zamestnanosť, sociálne záležitosti a začlenenie
040264
Iniciatíva na podporu zamestnanosti mladých ľudí
1.3.        Druh návrhu/iniciatívy
¨ Návrh/iniciatíva sa týka novej akcie
¨ Návrh/iniciatíva sa týka novej akcie, ktorá nadväzuje na pilotný
projekt/prípravnú akciu[6]
x Návrh/iniciatíva sa týka predĺženia trvania existujúcej akcie
¨ Návrh/iniciatíva sa týka akcie presmerovanej na novú akciu
1.4.        Ciele
1.4.1.     Viacročné strategické ciele
Komisie, ktoré sú predmetom návrhu/iniciatívy
neuvádza
sa
1.4.2.     Osobitné ciele a príslušné
činnosti v rámci ABM/ABB
Osobitný cieľ č.
neuvádza
sa
Príslušné činnosti v rámci ABM/ABB
neuvádza
sa
1.4.3.     Očakávané výsledky a vplyv
Uveďte, aký vplyv by
mal mať návrh/iniciatíva na príjemcov/cieľové skupiny.
neuvádza
sa
1.4.4.     Ukazovatele výsledkov a vplyvu

Uveďte ukazovatele,
pomocou ktorých je možné sledovať uskutočňovanie návrhu/iniciatívy.
neuvádza
sa
1.5.        Dôvody návrhu/iniciatívy
1.5.1.     Potreby, ktoré sa majú
uspokojiť v krátkodobom alebo dlhodobom horizonte
neuvádza
sa
1.5.2.     Prínos zapojenia Európskej
únie
neuvádza
sa
1.5.3.     Poznatky získané z podobných
skúseností v minulosti
neuvádza
sa
1.5.4.     Zlučiteľnosť a možná synergia
s inými vhodnými finančnými nástrojmi
neuvádza
sa
1.6.        Trvanie a finančný vplyv
¨ Návrh/iniciatíva s obmedzeným trvaním
–
x Návrh/iniciatíva je v platnosti od 1. 1. 2015 do 31. 12. 2023
–
x Finančný vplyv v roku 2015
¨ Návrh/iniciatíva s neobmedzeným trvaním
–
Počiatočná fáza vykonávania bude trvať od RRRR do
RRRR,
–
a potom bude vykonávanie pokračovať v plnom
rozsahu.
1.7.        Plánovaný spôsob (plánované
spôsoby) hospodárenia[7]
¨ Priame hospodárenie na úrovni Komisie
–
¨ prostredníctvom jej útvarov vrátane zamestnancov v delegáciách
Únie
–
¨  prostredníctvom výkonných agentúr
x Zdieľané hospodárenie s členskými štátmi
¨ Nepriame hospodárenie so zverením úloh súvisiacich s plnením
rozpočtu na:
–
¨ tretie krajiny alebo subjekty, ktoré tieto krajiny určili
–
¨ medzinárodné organizácie a ich agentúry (uveďte)
–
¨ Európsku investičnú banku (EIB) a Európsky investičný fond
–
¨ subjekty uvedené v článkoch 208 a 209 nariadenia
o rozpočtových pravidlách,
–
¨ verejnoprávne subjekty
–
¨ súkromnoprávne subjekty poverené vykonávaním verejnej služby, pokiaľ
tieto subjekty poskytujú dostatočné finančné záruky
–
¨ súkromnoprávne subjekty spravované právom členského štátu, ktoré sú
poverené vykonávaním verejno-súkromného partnerstva a ktoré poskytujú
dostatočné finančné záruky
–
¨ osoby poverené vykonávaním osobitných činností v oblasti SZBP podľa
hlavy V Zmluvy o Európskej únii a určené v príslušnom základnom akte.
–       V prípade viacerých spôsobov hospodárenia
uveďte v oddiele „Poznámky“ presnejšie vysvetlenie.
Poznámky:
neuvádza sa
2.           OPATRENIA V OBLASTI RIADENIA

2.1.        Opatrenia týkajúce sa
kontroly a predkladania správ
Uveďte časový interval
a podmienky, ktoré sa vzťahujú na tieto opatrenia.
neuvádza
sa
2.2.        Systémy riadenia a kontroly
2.2.1.     Zistené riziká
neuvádza
sa
2.2.2.     Údaje o zavedenom systéme
vnútornej kontroly
neuvádza
sa
2.2.3.     Odhad nákladov a prínosov
kontrol a posúdenie očakávanej úrovne rizika chyby
neuvádza
sa
2.3.        Opatrenia na predchádzanie
podvodom a nezrovnalostiam
Uveďte existujúce a
plánované preventívne a ochranné opatrenia.
neuvádza
sa
3.           ODHADOVANÝ FINANČNÝ VPLYV
NÁVRHU/INICIATÍVY
3.1.        Príslušné okruhy viacročného
finančného rámca a rozpočtové riadky výdavkov
·      Existujúce rozpočtové riadky
V poradí, v akom za
sebou nasledujú okruhy viacročného finančného rámca a rozpočtové riadky.
 Okruh viacročného finančného rámca || Rozpočtový riadok || Druh výdavkov || Príspevky
 Číslo [Okruh………………………...……………] || DRP/NRP[8] || krajín EZVO[9]   || kandidátskych krajín[10]   || tretích krajín || v zmysle článku 21 ods. 2 písm. b) nariadenia o rozpočtových pravidlách
 1 Inteligentný a inkluzívny rast || 04.0264 [Iniciatíva na podporu zamestnanosti mladých ľudí]   || DRP || NIE || NIE || NIE || NIE
·      Požadované nové rozpočtové riadky
V poradí, v akom za
sebou nasledujú okruhy viacročného finančného rámca a rozpočtové riadky.
 Okruh viacročného finančného rámca || Rozpočtový riadok || Druh výdavkov || Príspevky
 Číslo [Okruh………………………...……………] || DRP/NRP || krajín EZVO || kandidátskych krajín || tretích krajín || v zmysle článku 21 ods. 2 písm. b) nariadenia o rozpočtových pravidlách
   || [XX.YY.YY.YY]   ||   || ÁNO/NIE || ÁNO/NIE || ÁNO/NIE || ÁNO/NIE
3.2.        Odhadovaný vplyv na výdavky
Navrhovaná zmena nemá za následok žiadne
zmeny, pokiaľ ide o ročné stropy záväzkov a platieb vo viacročnom finančnom
rámci podľa prílohy I k nariadeniu (EÚ) č. 1311/2013.
Ročné rozdelenie viazaných rozpočtových
prostriedkov pre iniciatívu na podporu zamestnanosti mladých ľudí zostáva
nezmenené.
Zvýšená potreba platobných rozpočtových
prostriedkov pre počiatočné zálohové platby v rámci iniciatívy na podporu
zamestnanosti mladých ľudí v roku 2015 bude krytá rozpočtovými prostriedkami v
rámci HLAVY 4 (Zamestnanosť, sociálne záležitosti a začlenenie) z rozpočtu
na rok 2015 určenými na ESF a iniciatívu na podporu zamestnanosti mladých ľudí.

3.2.1.     Zhrnutie odhadovaného vplyvu
na výdavky
v mil. EUR (zaokrúhlené na 3 desatinné miesta)
 Okruh viacročného finančného rámca || Číslo 1 || Inteligentný a inkluzívny rast
 GR: EMPL ||   ||   || 2014 || 2015 || 2016 || 2017 || 2018[11] || 2019 || 2020 || SPOLU
  Operačné rozpočtové prostriedky ||   ||   ||   ||   ||   ||   ||   ||
 04.0264 [Iniciatíva na podporu zamestnanosti mladých ľudí]   || Záväzky || (1) || 0 || 0 || 0 || 0 || 0 || 0 || 0 || 0
 Platby || (2) || 0 || 930 000 || 0 || 0 || – 930 000 || 0 || 0 || 0
 Administratívne rozpočtové prostriedky financované z balíka prostriedkov určených na realizáciu osobitných programov[12]   ||   ||   ||   ||   ||   ||   ||   ||
 neuvádza sa ||   || (3) ||   ||   ||   ||   ||   ||   ||   ||
 Rozpočtové prostriedky SPOLU pre GR EMPL || Záväzky || = 1 + 1a + 3 || 0 || 0 || 0 || 0 || 0 || 0 || 0 || 0
 Platby || = 2 + 2a + 3 || 0 || 930 000 || 0 || 0 || – 930 000 || 0 || 0 || 0
  Operačné rozpočtové prostriedky SPOLU || Záväzky || (4) || 0 || 0 || 0 || 0 || 0 || 0 || 0 || 0
 Platby || (5) || 0 || 930 000 || 0 || 0 || -930 000 || 0 || 0 || 0
  Administratívne rozpočtové prostriedky financované z balíka prostriedkov určených na realizáciu osobitných programov SPOLU || (6) || 0 || 0 || 0 || 0 || 0 || 0 || 0 || 0
 Rozpočtové prostriedky SPOLU v rámci OKRUHU 1 viacročného finančného rámca || Záväzky || = 4 + 6 || 0 || 0 || 0 || 0 || 0 || 0 || 0 || 0
 Platby || = 5 + 6 || 0 || 930 000 || 0 || 0 || -930 000 || 0 || 0 || 0
Ak má návrh/iniciatíva vplyv na viaceré okruhy:
  Operačné rozpočtové prostriedky SPOLU || Záväzky || (4) ||   ||   ||   ||   ||   ||   ||   ||
 Platby || (5) ||   ||   ||   ||   ||   ||   ||   ||
  Administratívne rozpočtové prostriedky financované z balíka prostriedkov určených na realizáciu osobitných programov SPOLU || (6) ||   ||   ||   ||   ||   ||   ||   ||
 Rozpočtové prostriedky SPOLU v rámci OKRUHOV 1 až 4 viacročného finančného rámca (referenčná suma) || Záväzky || = 4 + 6 ||   ||   ||   ||   ||   ||   ||   ||
 Platby || = 5 + 6 ||   ||   ||   ||   ||   ||   ||   ||
 Okruh viacročného finančného rámca || 5 || „Administratívne výdavky“
v mil. EUR (zaokrúhlené na 3 desatinné miesta)
   ||   ||   || Rok N || Rok N + 1 || Rok N + 2 || Rok N + 3 || Uveďte všetky roky, počas ktorých vplyv trvá (pozri bod 1.6) || SPOLU
 GR: <…….> ||
  Ľudské zdroje ||   ||   ||   ||   ||   ||   ||   ||
  Ostatné administratívne výdavky ||   ||   ||   ||   ||   ||   ||   ||
 GR <…....> SPOLU || Rozpočtové prostriedky ||   ||   ||   ||   ||   ||   ||   ||
 Rozpočtové prostriedky SPOLU v rámci OKRUHU 5 viacročného finančného rámca || (Záväzky spolu = Platby spolu) ||   ||   ||   ||   ||   ||   ||   ||
v mil. EUR (zaokrúhlené na 3 desatinné miesta)
   ||   ||   || Rok N[13] || Rok N + 1 || Rok N + 2 || Rok N + 3 || Uveďte všetky roky, počas ktorých vplyv trvá (pozri bod 1.6) || SPOLU
 Rozpočtové prostriedky v rámci OKRUHOV 1 až 5 viacročného finančného rámca SPOLU || Záväzky ||   ||   ||   ||   ||   ||   ||   ||
 Platby ||   ||   ||   ||   ||   ||   ||   ||
3.2.2.     Odhadovaný vplyv na operačné
rozpočtové prostriedky
–
¨  Návrh/iniciatíva si nevyžaduje použitie operačných rozpočtových
prostriedkov.
–
x Návrh/iniciatíva si vyžaduje použitie operačných rozpočtových
prostriedkov, ako je uvedené v nasledujúcej tabuľke:
viazané rozpočtové prostriedky v mil. EUR
(zaokrúhlené na 3 desatinné miesta)
 Uveďte ciele a výstupy   ò ||   ||   || Rok N || Rok N + 1 || Rok N + 2 || Rok N + 3 || Uveďte všetky roky, počas ktorých vplyv trvá (pozri bod 1.6) || SPOLU
 VÝSTUPY
 Druh[14]   || Priemerné náklady || Nie || Náklady || Nie || Náklady || Nie || Náklady || Nie || Náklady || Nie || Náklady || Nie || Náklady || Nie || Náklady || Celkový počet || Náklady spolu
 OSOBITNÝ CIEĽ č. 1[15]… ||   ||   ||   ||   ||   ||   ||   ||   ||   ||   ||   ||   ||   ||   ||   ||
 – Výstup ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 – Výstup ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 – Výstup ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Osobitný cieľ č. 1 medzisúčet ||   ||   ||   ||   ||   ||   ||   ||   ||   ||   ||   ||   ||   ||   ||   ||
 OSOBITNÝ CIEĽ č. 2… ||   ||   ||   ||   ||   ||   ||   ||   ||   ||   ||   ||   ||   ||   ||   ||
 – Výstup ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Osobitný cieľ č. 2 medzisúčet ||   ||   ||   ||   ||   ||   ||   ||   ||   ||   ||   ||   ||   ||   ||   ||
 NÁKLADY SPOLU ||   ||   ||   ||   ||   ||   ||   ||   ||   ||   ||   ||   ||   ||   ||   ||
3.2.3.     Odhadovaný vplyv na
administratívne rozpočtové prostriedky
3.2.3.1.  Zhrnutie
–
x Návrh/iniciatíva si nevyžaduje použitie administratívnych rozpočtových
prostriedkov.
–
¨  Návrh/iniciatíva si vyžaduje použitie administratívnych rozpočtových
prostriedkov, ako je uvedené v nasledujúcej tabuľke:
v mil. EUR
(zaokrúhlené na 3 desatinné miesta)
   || Rok N[16] || Rok N + 1 || Rok N + 2 || Rok N + 3 || Uveďte všetky roky, počas ktorých vplyv trvá (pozri bod 1.6) || SPOLU
 OKRUH 5 viacročného finančného rámca ||   ||   ||   ||   ||   ||   ||   ||
 Ľudské zdroje ||   ||   ||   ||   ||   ||   ||   ||
 Ostatné administratívne výdavky ||   ||   ||   ||   ||   ||   ||   ||
 OKRUH 5 viacročného finančného rámca medzisúčet ||   ||   ||   ||   ||   ||   ||   ||
 Mimo OKRUHU 5[17] viacročného finančného rámca   ||   ||   ||   ||   ||   ||   ||   ||
 Ľudské zdroje ||   ||   ||   ||   ||   ||   ||   ||
 Ostatné administratívne výdavky ||   ||   ||   ||   ||   ||   ||   ||
 Mimo OKRUHU 5 viacročného finančného  rámca medzisúčet ||   ||   ||   ||   ||   ||   ||   ||
 SPOLU ||   ||   ||   ||   ||   ||   ||   ||
Rozpočtové prostriedky
potrebné na ľudské zdroje a na ostatné administratívne výdavky budú pokryté
rozpočtovými prostriedkami GR, ktoré už boli pridelené na riadenie akcie
a/alebo boli prerozdelené v rámci GR, a v prípade potreby budú doplnené
zdrojmi, ktoré sa môžu prideliť riadiacemu GR v rámci ročného postupu
prideľovania zdrojov a v závislosti od rozpočtových obmedzení.
3.2.3.2.  Odhadované potreby ľudských
zdrojov
–
x Návrh/iniciatíva si nevyžaduje použitie ľudských zdrojov.
–
¨  Návrh/iniciatíva si vyžaduje použitie ľudských zdrojov, ako je
uvedené v nasledujúcej tabuľke:
odhady sa vyjadrujú v jednotkách
ekvivalentu plného pracovného času
 ||   || Rok N || Rok N + 1 || Rok N + 2 || Rok N + 3 || Uveďte všetky roky, počas ktorých vplyv trvá (pozri bod 1.6)
 ||  Plán pracovných miest (úradníci a dočasní zamestnanci) ||   ||
 || XX 01 01 01 (ústredie a zastúpenia Komisie) ||   ||   ||   ||   ||   ||   ||
 || XX 01 01 02 (delegácie) ||   ||   ||   ||   ||   ||   ||
 || XX 01 05 01 (nepriamy výskum) ||   ||   ||   ||   ||   ||   ||
 || 10 01 05 01 (priamy výskum) ||   ||   ||   ||   ||   ||   ||
  Externí zamestnanci (ekvivalent plného pracovného času)[18]   ||
 || XX 01 02 01 (ZZ, VNE, DAZ z celkového balíka prostriedkov) ||   ||   ||   ||   ||   ||   ||
 || XX 01 02 02 (ZZ, MZ, VNE, DAZ, PED v delegáciách) ||   ||   ||   ||   ||   ||   ||
 || XX 01 04 yy [19]   || – ústredie   ||   ||   ||   ||   ||   ||   ||
 || – delegácie ||   ||   ||   ||   ||   ||   ||
 || XX 01 05 02 (ZZ, VNE, DAZ – nepriamy výskum) ||   ||   ||   ||   ||   ||   ||
 || 10 01 05 02 (ZZ, DAZ, VNE – priamy výskum) ||   ||   ||   ||   ||   ||   ||
 || Iné rozpočtové riadky (uveďte) ||   ||   ||   ||   ||   ||   ||
 || SPOLU ||   ||   ||   ||   ||   ||   ||
XX predstavuje príslušnú oblasť politiky alebo
rozpočtovú hlavu.
Potreby ľudských zdrojov
budú pokryté úradníkmi GR, ktorí už boli pridelení na riadenie akcie a/alebo
boli interne prerozdelení v rámci GR, a v prípade potreby budú doplnené
zdrojmi, ktoré sa môžu prideliť riadiacemu GR v rámci ročného postupu
prideľovania zdrojov v závislosti od rozpočtových obmedzení.
Opis úloh, ktoré sa
majú vykonať:
 Úradníci a dočasní zamestnanci ||
 Externí zamestnanci ||
3.2.4.     Súlad s platným viacročným
finančným rámcom
–
x Návrh/iniciatíva je v súlade s platným viacročným finančným rámcom.
–
¨  Návrh/iniciatíva si vyžaduje zmenu v plánovaní príslušného okruhu
vo viacročnom finančnom rámci.
Vysvetlite požadovanú zmenu v plánovaní a uveďte
príslušné rozpočtové riadky a zodpovedajúce sumy.
–
¨  Návrh/iniciatíva si vyžaduje, aby sa použil nástroj flexibility alebo
aby sa uskutočnila revízia viacročného finančného rámca.
Vysvetlite potrebu a uveďte príslušné okruhy,
rozpočtové riadky a zodpovedajúce sumy.
3.2.5.     Príspevky od tretích strán
–
Návrh/iniciatíva nezahŕňa spolufinancovanie tretími
stranami.
–
Návrh/iniciatíva zahŕňa spolufinancovanie tretími
stranami, ako je uvedené v nasledujúcej tabuľke:
rozpočtové prostriedky v mil. EUR (zaokrúhlené na 3
desatinné miesta)
   || Rok N || Rok N + 1 || Rok N + 2 || Rok N + 3 || Uveďte všetky roky, počas ktorých vplyv trvá (pozri bod 1.6) || Spolu
 Uveďte spolufinancujúci subjekt ||   ||   ||   ||   ||   ||   ||   ||
 Prostriedky zo spolufinancovania SPOLU ||   ||   ||   ||   ||   ||   ||   ||
3.3.        Odhadovaný vplyv na príjmy
–
x Návrh/iniciatíva nemá finančný vplyv na príjmy.
–
¨  Návrh/iniciatíva má finančný vplyv na príjmy, ako je uvedené v
nasledujúcej tabuľke:
–
¨         vplyv na vlastné zdroje
–
¨         vplyv na rôzne príjmy
v mil.
EUR (zaokrúhlené na 3 desatinné miesta)
 Rozpočtový riadok príjmov: || Rozpočtové prostriedky k dispozícii v prebiehajúcom rozpočtovom roku || Vplyv návrhu/iniciatívy[20]
 Rok N || Rok N + 1 || Rok N + 2 || Rok N + 3 || Uveďte všetky roky, počas ktorých vplyv trvá (pozri bod 1.6)
 Článok …......... ||   ||   ||   ||   ||   ||   ||   ||
V prípade rôznych
pripísaných príjmov uveďte príslušné rozpočtové riadky výdavkov, na ktoré bude
mať návrh/iniciatíva vplyv.
Uveďte spôsob výpočtu
vplyvu na príjmy.
[1]               Ú.
v. EÚ C …, …, s. ….
[2]               Ú.
v. EÚ C …, …, s. ….
[3]               Nariadenie
Európskeho parlamentu a Rady (EÚ) č. 1303/2013 zo 17. decembra
2013, ktorým sa stanovujú spoločné ustanovenia o Európskom fonde regionálneho
rozvoja, Európskom sociálnom fonde, Kohéznom fonde, Európskom poľnohospodárskom
fonde pre rozvoj vidieka a Európskom námornom a rybárskom fonde a ktorým sa
stanovujú všeobecné ustanovenia o Európskom fonde regionálneho rozvoja,
Európskom sociálnom fonde, Kohéznom fonde a Európskom námornom a rybárskom
fonde, a ktorým sa zrušuje nariadenie Rady (ES) č. 1083/2006, Ú. v. EÚ L 347,
20.12.2013, s. 320.
[4]               Nariadenie
Európskeho parlamentu a Rady (EÚ) č. 1304/2013 zo 17. decembra 2013
o Európskom sociálnom fonde a o zrušení nariadenia Rady (ES)
č. 1081/2006, Ú. v. EÚ L 347, 20.12.2013, s. 470.
[5]               ABM:
riadenie podľa činností; ABB: zostavovanie rozpočtu podľa činností.
[6]               Podľa
článku 54 ods. 2 písm. a) alebo b) nariadenia o rozpočtových pravidlách.
[7]               Vysvetlenie
spôsobov hospodárenia a odkazy na nariadenie o rozpočtových pravidlách sú k
dispozícii na webovej stránke BudgWeb: http://www.cc.cec/budg/man/budgmanag/budgmanag_en.html.
[8]               DRP
= diferencované rozpočtové prostriedky / NRP = nediferencované rozpočtové
prostriedky.
[9]               EZVO:
Európske združenie voľného obchodu.
[10]             Kandidátske
krajiny a prípadne potenciálne kandidátske krajiny západného Balkánu.
[11]             V
súlade s čl. 136 nariadenia (EÚ) č. 1303/2013 zálohové platby musia byť
zúčtované na základe výdavkov v rámci iniciatívy na podporu zamestnanosti
mladých ľudí vykázaných do 31. 12. 2018.
[12]             Technická
a/alebo administratívna pomoc a výdavky určené na financovanie realizácie
programov a/alebo akcií Európskej únie (pôvodné rozpočtové riadky „BA“),
nepriamy výskum, priamy výskum.
[13]             Rok
N je rokom, v ktorom sa návrh/iniciatíva začína uskutočňovať.
[14]             Výstupy
znamenajú dodané produkty a služby (napr.: počet financovaných výmen študentov,
vybudované cesty v km atď.).
[15]             Ako
je uvedené v oddiele 1.4.2. „Osobitné ciele...“.
[16]             Rok
N je rokom, v ktorom sa návrh/iniciatíva začína uskutočňovať.
[17]             Technická
a/alebo administratívna pomoc a výdavky určené na financovanie realizácie
programov a/alebo akcií Európskej únie (pôvodné rozpočtové riadky „BA“),
nepriamy výskum, priamy výskum.
[18]             ZZ
= zmluvný zamestnanec; MZ = miestny zamestnanec; VNE = vyslaný národný expert;
DAZ = dočasný agentúrny zamestnanec; PED = pomocný expert v delegácii.

[19]             Čiastkový
strop pre externých zamestnancov financovaných z operačných rozpočtových
prostriedkov (pôvodné rozpočtové riadky „BA“).
[20]             Pokiaľ
ide o tradičné vlastné zdroje (clá, odvody z produkcie cukru), uvedené sumy
musia predstavovať čisté sumy, t. j. hrubé sumy po odčítaní 25 % nákladov
na výber.